Myndefni í þættinum getur vakið óhug.
Hann átti að hafa gert skelfilega hluti.
Fótleggirnir lágu beinir í þessa átt.
Handleggirnir voru uppréttir út frá líkamanum.
Margir litu á hann sem gangandi vopn.
Við viljum fá allar ábendingar, ekkert er of ómerkilegt.
Með hljóðupptökunum-
-fengum við upplýsingar sem leyfðu okkur að grípa til aðgerða.
Við erum að tala um skelfilega hluti.
Það eru engin haldgóð sönnunargögn yfirhöfuð.
Við höfðum húðflúrin, við höfðum talnaböndin.
Við höfum engar beinar sannanir til að bendla nokkurn við morðið.
Rannsóknin var komin í blindgötu.
Snýst málið um eiturlyf? Eða hvað?
Þann 13. mars árið 2010-
-barst lögreglunni í Sundsvall-
-tilkynning um að hins 33 ára gamla Stefans Karlsson væri saknað.
Kærastan hans tilkynnti okkur að hann hefði ekki komið heim.
Lögreglan tók málinu alvarlega frá upphafi-
-því Stefan var maður-
-sem lögreglan þekkti vel.
Við vissum að í hans kreðsum-
-hyrfi fólk ekki alltaf af frjálsum vilja.
Sama dag og tilkynningin barst-
-gerði lögreglan áhugaverða uppgötvun.
Nú keyrum við inn á LV5-svæðið í Sundsvall.
Það er í fimm mínútna fjarlægð frá miðbænum.
Við erum á leiðinni þangað sem bíll Stefans fannst-
-þegar tilkynnt var um hvarf hans.
Þetta svæði, LV5, er gömul herstöð.
Hér eru mörg fyrirtæki og margt fólk á ferli-
-frá morgni til kvölds.
En það er samt í ákveðinni fjarlægð frá miðbænum.
Bíll Stefans var hér.
Honum hafði verið lagt hér við trjálundinn-
-og hann sneri þannig að auðvelt væri að keyra í burtu.
Þetta er staður þar sem maður getur snúið við-
-ef maður tók vitlausa beygju.
Hér getur maður líka lagt bílnum og farið út að ganga með hundinn.
Það eru göngustígar hér í kring.
En að leggja hér til langtíma-
-er ekki eitthvað sem fólk gerir.
Við fundum bílinn hans Stefans og í bílnum var hundurinn hans.
Allir sem þekktu Stefan vel sögðu strax-
-að þetta væri ekki eitthvað sem hann myndi gera.
Hann hefði aldrei sjálfviljugur skilið hundinn eftir í bílnum.
Hundurinn var það fyrsta sem benti til að ekki væri allt með felldu.
Nokkrum dögum eftir hvarfið-
-var par á gangi á Klissberget að viðra hundinn sinn.
Klissberget liggur sex kílómetra vestur af Sundsvall.
Á þessum tíma árs er það þakið snjó.
Það eru fáir á ferli á þessu svæði-
-sérstaklega að vetri til.
Það er erfitt að ösla snjóinn.
Þegar við komum hingað sáum við fótspor.
Við vorum fegin að fleiri hefðu farið hér.
En ég tók eftir dálitlu undarlegu-
-og það var að fótsporin virtust ekki vera eftir kuldaskó.
Við göngum um það bil tuttugu metra og þá lít ég við.
Hundurinn er kyrr með nefið við jörðu.
Ég kalla á hana, hún kemur ekki. Ég kalla nokkrum sinnum.
Um leið og við snúum við þýtur hún að snjóskaflinum-
-með nefið við jörðu.
Ég flýti mér til hennar-
-gríp í hálsólina og dreg hana í burtu.
Þegar ég geri það og beygi mig fram, þá sé ég hönd stingast út.
Ég öskra til Kenneths: "Þú verður að koma, hér liggur lík!"
Ég varð afskaplega hrædd.
Ég kraup og leit á höndina, því næst skimaði ég eftir höfðinu.
Og ég sá höfuðið.
Birgitta og Kenneth hringja á lögregluna.
Lögreglan kemur á vettvang-
-og áttar sig fljótt á því að líkið í snjóskaflinum-
-á Klissberget er af manninum sem saknað var, Stefan Karlsson.
Þegar við komum á vettvang byrjuðum við á því að skoða líkið.
Líkið hafði að mestu leyti verið hulið snjó.
Það bar þess merki.
Við hliðina á líkinu var stór hola.
Einhver hafði grafið hana, mögulega með berum höndum-
-til að hylja líkið.
Snjódýptin á þessum tíma-
-var u.þ.b. hálfur metri.
Höfuðið vissi í norður, í þessa átt.
Fótleggirnir lágu beinir í þessa átt.
Handleggirnir voru uppréttir-
-út frá líkamanum.
Við fundum blóðuga húfu skammt frá fótunum-
-hálffalda undir snjónum.
Aftan á húfunni var gat sem við sáum að var eftir byssukúlu.
Fórnarlambið var með átta skotsár.
Þrjú í höfðinu.
Eitt á búknum. Tvö á mjöðminni.
Og tvö á þjóhnöppunum.
Skotfjarlægðin var ákvörðuð-
-með tilliti til púðurleifanna á fötum hins látna.
Skotmaðurinn hefur verið í eins til þriggja metra fjarlægð-
-sem telst vera í návígi.
Miðað við fjölda skotsára-
-og staðsetningu þeirra-
-þykir ljóst að Stefan var tekinn af lífi.
Stefan var einungis 33 ára gamall.
Fyrir átta mánuðum eignaðist hann dóttur-
-og kærasta hans segir hann hafa snúið blaðinu við.
Á laugardaginn fannst hann myrtur skammt frá Sundsvall.
Við höldum að morðið tengist hans fyrra líferni-
-og afbrotaferli.
Við viljum fá allar ábendingar, ekkert er of ómerkilegt.
Svæðið er svo fáfarið að allar ábendingar koma að gagni.
Ímyndin sem við fengum af Stefan á meðan rannsókninni stóð-
-var tvískipt.
Annars vegar fengum við lýsingu frá vinum hans og fjölskyldu-
-á hugulsömum manni-
-sem gerði allt fyrir fjölskyldu sína, kærustu og nýfætt barn.
Manni sem vildi snúa við blaðinu og segja skilið við fyrra afbrotalíf.
Síðan var það hin mannlýsingin-
-sem margir veittu okkur, lýsing á manni sem aðrir óttuðust-
-manni sem stjórnaði hluta af eiturlyfjaheiminum í Sundsvall.
Við fengum að heyra að hann refsaði fólki-
-ef það borgaði ekki á réttum tíma-
-eða keypti af einhverjum öðrum.
Margir litu á hann sem gangandi vopn.
Hann hafði gott vald á líkama sínum og æfði bardagaíþróttir.
Hann barði fólk og pyntaði.
Sögur gengu um skelfilega hluti sem Stefan hafði gert.
Hann var árásargjarn og átti auðvelt með að beita ofbeldi.
Hann skipti hratt skapi og var mjög hverflyndur.
Hann hótaði fólki og þvingaði það til ýmissa hluta.
Við erum að tala um skelfilega hluti.
Þegar við grennsluðumst fyrir um fólk-
-sem gæti hafa haft ástæðu til að myrða Stefan-
-fundum við marga, í kringum fimmtíu einstaklinga.
Það er óvanalegt að finna svo marga sem hægt væri að kalla fjandmenn-
-eða sem gætu hafa viljað gera annarri manneskju mein.
Ákveðin vandamál fylgdu þessari eftirgrennslan.
Sumir þessara einstaklinga voru glæpamenn.
Þeir voru ekki áfjáðir í að tala við lögregluna.
Það var erfitt að hafa upp á sumum-
-því þeir höfðu ekki fasta búsetu eða voru óaðgengilegir.
Svo voru nokkrir sem sögðu ekki sannleikann-
-því þeir voru að hylma yfir önnur ólögleg athæfi.
Á vettvangi gera tæknimenn lögreglu nýjar uppgötvanir-
-nokkurn spöl frá staðnum þar sem líkið fannst.
Við fundum mörg ummerki þess að hér hafi morðið verið framið.
Á þessu svæði...
fannst mikið magn af blóði...
og skothylki.
Við fundum tönn...
Við krufningu á líki Stefans-
-fundust byssukúlur af tveimur ólíkum kalíberum.
Það bendir til þess að tvö vopn hafi verið notuð-
-við morðið.
Eitt minna, 6,35 kalíbera vopn-
-og annað þyngra, 9mm vopn.
Þar sem byssur af ólíkum kalíberum voru notaðar vaknar sú spurning-
-hvort ein og sama manneskjan hafi notað tvær byssur.
Við höldum-
-að það sé fræðilega mögulegt en tæpast raunsætt.
Héðan lá greinileg blóðslóð-
-þar sem fórnarlambið hafði verið dregið upp á snjóskaflinn.
Eftir það hefur líkið verið borið-
-um það bil nítján metra í þessa átt.
Greinileg blóðslóð var skilin eftir í snjónum.
Einhvers staðar hérna-
-lá líkið í snjónum áður en það var hulið með snjókögglum.
Það er ekki líklegt að ein manneskja-
-hafi borið jafn stórt og þungt lík og lík Stefans.
Tvær eða fleiri manneskjur hafa borið líkið.
Tæknimenn lögreglu hafa fundið-
-afgerandi sönnunargögn fyrir því hvar og hvernig-
-dauða hans bar að-
-en á móti kemur að við höfum engar beinar sannanir-
-sem benda á geranda.
Yfir fimmtíu manns höfðu ástæðu til að myrða Stefan-
-og engar vísbendingar benda á neinn ákveðinn geranda.
Lögreglan þarf á hjálp að halda-
-við að halda rannsókninni áfram.
Gætu fleiri vísbendingar fundist á LV5-svæðinu-
-þar sem bíll Stefans fannst?
Þetta er svæðið. Þarna er inngangurinn.
Í horninu þarna við hvíta húsið til hægri-
-þarna var öryggismyndavél.
Lögreglan fær upptökur úr öryggismyndavélinni-
-sem horfir yfir innkeyrslu svæðisins-
-þar sem bíll Stefans fannst.
Því miður voru gæði upptökunnar-
-sem náði yfir hluta svæðisins sem bíllinn fannst á-
-ekki góð. Myndavélin náði ekki yfir allt svæðið-
-og myndgæðin voru heldur ekki mjög góð.
Til þess að sjá eitthvað út úr upptökunni-
-þurftum við að bæta myndgæðin.
Við eyddum miklu púðri í að bæta myndgæðin eins mikið og kostur var.
Til að bæta myndgæðin-
-fengum við fólk til verksins úr okkar eigin röðum-
-en snerum okkur líka til NASA-
-ef ske kynni að þau gætu gert eitthvað við upptökuna.
Við gátum séð Stefan koma á bílnum sínum.
Við sáum líka að þarna var annar bíll til.
Við vildum meðal annars geta séð bílnúmerið.
Einnig vildum við vita meira um bílinn, hvaða gerð hann var o.s.frv.
Þetta leit út fyrir að vera Audi en við gátum ekki verið viss.
Á meðan þau bíða eftir bættum myndgæðum á upptökunni-
-athuga þau hvort vísbendingar megi finna á upptökunni eins og hún er.
Einnig senda þau upptökuna á fjölmiðla.
Efterlyst sýnir einstakar myndir af fundi Stefans-
-við einn eða fleiri óþekkta aðila stuttu áður en hann var myrtur.
Á þessari upptöku sést hinn myrti-
-keyra á eigin bíl inn á bílastæðið.
Upptakan sýnir einnig annan bíl koma keyrandi.
Þeir nálgast því næst hvor annan.
Þeir tala saman í stutta stund og síðan yfirgefa báðir bílarnir svæðið-
-og keyra upp götuna að bílastæðinu-
-þar sem bíll hins myrta fannst á laugardagskvöldið.
Þetta er upptakan frá LV5-svæðinu.
Hér sjáum við ljós kvikna í aftursætinu.
Við höldum að ljósið hafi kviknað þegar einhver opnaði bíldyrnar-
-eða mögulega fékk einhver í aftursætinu skilaboð.
Eru þrjár manneskjur í þessum bíl?
Eða eru þær bara tvær, einn bílstjóri og einn farþegi í aftursætinu?
Við vitum það ekki. Við tókum bara eftir þessu.
Svo keyra bílarnir að útskotsveginum, bíll Stefans fylgir hinum.
Fleira sést ekki á þessari upptöku, bara bíll Stefans-
-og þessi Audi.
Nú sjáum við að Audi-bíllinn yfirgefur svæðið-
-og bíll Stefans verður eftir, allt þangað til hann finnst.
Og hundurinn er enn í bílnum.
Og hér lýkur upptökunni.
Við rannsökuðum bíl Stefans.
Á tómri dós af orkudrykk fundum við DNA sem var greint.
Það var úr þekktum afbrotamanni.
En í ljós kom að sá einstaklingur-
-var ekki viðriðinn þetta mál.
Á staðnum þar sem bíllinn fannst-
-fundum við nokkra sígarettustubba.
Við sendum stubbana í DNA-greiningu.
Vandamálið var að snjór-
-hefur neikvæð áhrif á fýsileika þess-
-að greina DNA-sýni.
Við vissum hvar hann hafði lagt bílnum sínum.
Við vissum hvar líkið hafði verið skilið eftir.
Við þekktum morðstaðinn.
En við höfðum engar skýrar vísbendingar til að fylgja eftir.
Með hjálp vitna-
-kortleggur lögreglan síðasta daginn í lífi Stefans.
Síðasta daginn sem hann lifði, eftir því sem ég kemst næst-
-fór hann að deginum til að hitta mann-
-í baðhúsinu í Sundsvall.
Um kvöldið æfði hann bardagaíþróttir með bróður sínum.
Bróðir hans bað hann-
-að skutla sér heim, en Stefan hafði fengið símtal-
-og sagði að hann mætti ekki vera að því.
Bróðir hans sá hann því síðast keyra burt frá járnbrautarbrúnni.
Hann fór að sækja hundinn sinn sem hafði verið hjá vini hans.
Vinurinn vill að þeir fari út að ganga með hundana sína-
-en Stefan segist ekki hafa tíma-
-því hann þurfi að fara á fund.
Eftir það sjáum við hann-
-eða öllu heldur bílinn hans, á upptökunni í LV5.
Stefan átti marga fjandmenn og hver þeirra sem er hefði getað myrt hann.
Lögreglan athugar betur fólkið sem hann hitti daginn sem hann hvarf.
Þau komast að því að maðurinn sem Stefan hitti í baðhúsinu-
-var lögreglunni þá kunnur-
-sem leiðtogi nýnasista í Sænsku mótstöðuhreyfingunni í Sundsvall.
Við fréttum að slest hefði upp á vinskapinn-
-hjá Stefan og leiðtoga Sænsku mótstöðuhreyfingarinnar í Sundsvall.
Við töluðum því við leiðtogann.
Hann tjáði okkur að hann hefði hitt Stefan-
-til að greiða úr ákveðnum deilumálum sem þeir áttu í.
Ágreiningurinn milli Stefans og leiðtoga SMH-
-snerist um að leiðtoginn hélt að Stefan hefði pyntað bróður hans.
Þeir vildu athuga hvernig málin stæðu.
Leiðtogi SMH sagði að bróðir hans væri nógu gamall-
-til að sjá um sig sjálfur.
Síðan komumst við að því-
-að fundurinn gæti hafa snúist um vopnasölu.
Í yfirheyrslunni kom fram að Stefan var á höttunum eftir að kaupa vopn-
-vegna illdeilna við mótorhjólagengi.
Lögreglan getur tengt þetta mótorhjólagengi við LV5-svæðið.
Höfuðstöðvar mótorhjólagengisins voru á LV5-svæðinu.
Gengið gekk undir nafninu Seven Sins.
Þetta var athyglisvert vegna þess að bíllinn-
-fannst á þessu svæði.
Við komumst að því-
-að Stefan átti í deilum við mótorhjólagengið.
Var Stefan í skuld við þá? Voru þeir í skuld við Stefan?
Eru það fíkniefni? Um hvað snýst málið?
Í gegnum árin hafa verið nokkur mótorhjólagengi hér.
Ef maður sér mann í vesti-
-veltir maður því fyrir sér hvaða gengi hann tilheyri.
Það sama átti við um þetta mótorhjólagengi.
Það gengu margar sögur um-
-hvar hollusta þeirra lægi, hvaðan þeir nytu stuðnings.
Á meðan yfirheyrslum og kortlagningu á óvinum Stefans stóð-
-fékk lögreglan til baka bætta útgáfu-
-af upptökunni úr öryggismyndavélinni.
Bætt myndgæði og skýrari mynd-
-þýddi að við töldum okkur geta greint bílgerðina-
-og að hann væri af gerðinni Audi A3.
En það athyglisverða var-
-að maður sem við höfðum sérstakar gætur á-
-átti Audi A3 um það leyti sem morðið var framið.
Stefan á vin sem heitir Henrik-
-sem á svona bíl.
Hann hafði komið við sögu lögreglu en ekki á sama hátt og Stefan.
Hann stundaði ekki ofbeldisglæpi.
Við yfirheyrðum marga sem þekktu Stefan.
Við spurðum hvernig sambandi Henriks og Stefans var háttað.
Menn voru nokkuð sammála um að Henrik hafi verið-
-hægri hönd Stefans.
Margir sögðu-
-að Henrik hafi verið sá-
-sem Stefan treysti fullkomlega.
Stefan var frekar vænisjúkur á þessu tímabili-
-og hélt að einhver væri að hlera hann og veita honum eftirför.
Henrik var trúnaðarmaður hans.
Á milli Henriks og Stefans virðist hafa ríkt-
-mikil og djúp vinátta. Við komumst að því-
-að Henrik var líka guðfaðir dóttur Stefans.
Tengsl þeirra einskorðuðust því ekki við afbrotaheiminn-
-þau ristu dýpra en svo.
Þar sem við vissum-
-að Stefan treysti Henrik-
-og að Stefan myndi aldrei fara upp í bíl með hverjum sem er-
-beindust grunsemdir okkar að Henrik.
Það hafi verið Henrik sem keyrði sinn eigin bíl og sótti Stefan-
-á LV5-svæðið. Svo hafi þeir saman farið eitthvert annað.
Við höldum að hann viti meira en hann lætur í ljós.
Hann gæti verið að hylma yfir með einhverjum öðrum.
Það er vel mögulegt-
-að Henrik viti meira um það-
-hver eigi hlut að máli og hver myrti Stefan.
Stefan hefði eflaust samþykkt-
-að hitta einhvern ef Henrik gat ábyrgst öryggi hans.
Voru Henrik og Stefan leiddir í gildru?
Eða átti Henrik hlut að máli?
Og hverjir aðrir?
Út frá þessum grunsemdum fer lögreglan að fylgjast með Henrik-
-og hlera hjá honum símann.
Vandinn við símahleranir er sá-
-að fólk talar ekki frjálslega um glæpi.
Í þessu tilfelli var mikið talað-
-um húðflúr sem menn ætluðu að fá sér.
Einhver hafði fengið sér flúr, Henrik ætlaði að fá sér flúr...
En það var mjög mikilvægt.
Svo mikið var víst. Húðflúrin voru mikilvæg.
Við hlerunina skilst lögreglunni að sá sem Henrik umgengst mest-
-sé Jimmie.
Jimmie var félagi Henriks.
Jimmie var á sakaskrá-
-en fyrir minniháttar glæpi.
Þetta var ekki maður-
-sem við höfðum oft afskipti af.
Við hlerunina heyrum við bæði Henrik og Jimmie-
-tala oft og af miklum ákafa-
-um húðflúr.
Þeir segja: "Fékkstu þér það? Ég fékk mér það." Og svo framvegis.
Þetta virðist vera afskaplega mikilvægt.
Jafnvel þótt símahlerunin og eftirlitið-
-afhjúpi ekkert nýtt-
-álítur saksóknari að næg sönnunargögn séu fyrir hendi-
-til að sýna fram á að Henrik eigi hlut að máli.
Ákveðið er að hann verði handtekinn fyrir að hylma yfir með glæpamanni.
Rannsóknin á morði hins 33 ára gamla manns-
-er algjört trúnaðarmál.
Saksóknari hefur lagt þagnarskyldu á alla sem að málinu koma.
Réttarhöldin í dag snúast þó ekki um morðið.
Í staðinn snúast þau um óvanalegri glæp.
"Að skýla glæpamanni, alvarlegt afbrot."
Að klukkutíma liðnum-
-úrskurðar rétturinn hann maklega grunaðan-
-sem er lægra stig gruns.
Er eðlilegt að maður sé kærður fyrir að skýla glæpamanni?
Það er óvanalegt. Ég segi ekki meir.
Henrik sagðist hafa fjarvistarsönnun þetta kvöld.
Hann sagðist hafa verið heima að spila tölvuleiki með Jimmie.
Lögreglan ber fjarvistarsönnun Henriks undir Jimmie.
Jimmie staðfestir frásögn Henriks.
Þeir hafi spilað tölvuleiki umrætt kvöld-
-þegar morðið var framið.
Lögreglu tekst ekki að hrekja fjarvistarsönnunina-
-og Henrik er sleppt eftir viku í haldi.
Við fylgdumst auðvitað áfram með Henrik-
-en við áttum enn eftir að yfirheyra fjölda fólks.
Við vorum með ótrúlega langan lista af fólki-
-sem við áttum eftir að ræða við.
Hver einasti sem við yfirheyrðum nefndi kannski fimm aðra-
-sem höfðu mögulega átt-
-í illdeilum við Stefan.
Fleiri yfirheyrslur leiddu af sér fleiri nöfn sem leiddu af sér-
-fleiri yfirheyrslur sem leiddu til enn umfangsmeiri rannsóknar.
Hún óx bara og óx. Því lengri tími sem líður, því erfiðara-
-er að leysa svona sakamál.
Og svo kemur að því að vísbendingarnar þrýtur-
-og þá kemst maður ekki lengra með rannsóknina.
Það er mjög gremjulegt.
Eftir um það bil mánuð-
-var snjóa farið að leysa.
Miðja vegu milli bílfundarstaðarins og líkfundarstaðarins-
-fundum við límbandsbúta.
Þetta var venjulegt brúnt kassalímband, samanvafið.
Það hafði verið skorið-
-eða saxað í búta.
Þessir límbandsbútar-
-voru sendir í greiningu-
-til að athuga með fingraför og DNA-
-en ekkert kom út úr því.
Ár liðið, morðið enn óleyst
Næstu átján mánuði-
-staðnar rannsóknin.
En í nóvember árið 2011 færist aftur líf í rannsóknina.
Í Västernorrland-sýslu hleypti lögregla af stokkunum-
-umfangsmikilli rannsókn á fíkniefnabrotum-
-og fjöldi grunaðra var færður til yfirheyrslu.
Einn hinna grunuðu í þessari rannsókn-
-bjó yfir upplýsingum um morðið á Stefan Karlsson.
Lögregluþjónn spyr einn hinna grunuðu-
-hvort hann viti eitthvað um morðið á Stefan.
Og hann segist gera það.
Hann segir að Jimmie og Henrik hafi myrt hann í sameiningu.
Þessi einstaklingur gefur okkur aðra mynd-
-af sambandi Stefans og Henriks.
Þeir hafi verið vinir og unnið saman-
-í eiturlyfjabransanum-
-en þeir hafi ekki verið jafningjar.
Henrik hafi verið undir Stefan settur-
-og Stefan hafi átt það til að koma mjög illa fram við Henrik-
-notfæra sér hann og jafnvel-
-níðast á honum fyrir framan aðra.
Henrik var í viðkvæmri stöðu.
Með þessum upplýsingum-
-gátum við beint grunsemdum okkar-
-aftur að Henrik og Jimmie.
Á sama tíma hafði fyrrverandi kærasta Jimmies-
-samband við lögreglu.
Hún sagði lögreglu-
-að hún hefði kvöld eitt hitt Jimmie á förnum vegi.
Hann hafi verið illa á sig kominn-
-og undir áhrifum.
Hann hafi sagt henni að hann hafi-
-myrt Stefan Karlsson.
Hann hefði gert það vegna þess að hann þoldi ekki að sjá-
-Henrik þjást.
Þeir voru nú grunaðir um beina aðild að morðinu.
Við gátum þá hafið leynilegar aðgerðir gegn þeim.
Lögreglan fær heimild til að koma fyrir hlerunarbúnaði.
En Henrik situr á þessum tíma inni fyrir annað afbrot-
-og því er hlerunarbúnaðinum bara komið fyrir í íbúð Jimmies.
Það heyrðist mjög illa í græjunum. Gæðin voru ekkert sérlega góð.
Við hleruðum íbúð Jimmies-
-en það var mikið um hávaða. HM í íshokkí var í gangi.
Lögregluþjónarnir sem hleruðu þurftu að hlusta á alla leikina.
Ef ég man rétt voru það Åke Unger og Leif Boork sem lýstu leikjunum.
Ég man að við sem hleruðum vorum orðin hundleið-
-á Leif Boork.
Lengi vel gaf hlerunin ekkert af sér.
Við vorum við það að gefast upp.
En við ákváðum að nýta allan tímann sem við höfðum heimild fyrir.
Og við nýttum okkur helgina.
Við áttum bara einn dag eftir af hlerunarheimildinni.
Við Henke fórum í ræktina.
Við æfðum á hverjum degi og við vorum edrú.
-Hvað svo? -Ég skaut hann fyrst...
Jimmie talar um hvernig hann og Henrik-
-myrtu Stefan Karlsson.
Þá fór Henrik að hlæja, þá sneri hann sér að Henke, papapapapa.
Jimmie segir kærustu Henriks-
-að hann og Henrik-
-hefðu ráðgert þetta. Þeir stunduðu líkamsrækt og voru vímulausir-
-svo þeim tækist vel upp.
Hann lagðist niður í aftursætið á bílnum. Þeir sóttu Stefan.
Þegar þeir komu á Klissberget stigu þeir út úr bílnum.
Hann lýsir því hver skaut fyrst-
-og hvernig byssu hann notaði.
Hann lýsir hvernig þeir færðu líkið-
-og huldu það með snjó.
Hann lýsti því hvernig þeir höfðu teipað fötin sín-
-svo þeir myndu ekki skilja eftir sig DNA. Þess háttar hluti.
Hann greinir frá atriðum sem enginn nema morðinginn gæti vitað.
Því vorum við viss um að þetta stæði heima.
Hér er einn morðingjanna kominn.
Jimmie sagði kærustu Henriks allt þetta-
-á meðan við hlustuðum.
Við yfirheyrðum hana en hún vildi ekkert við okkur tala.
Hlerunin veitti okkur upplýsingar sem leyfðu okkur-
-að láta til skarar skríða gagnvart Henrik og Jimmie.
Og við gátum tekið þá fasta.
TVEIR MENN HANDTEKNIR
Henrik er nú þegar í fangelsi fyrir annað afbrot.
Jimmie er handtekinn og færður til yfirheyrslu.
Hann vildi fyrst ekki viðurkenna að hafa sagt það sem við tókum upp.
Þegar við gengum á hann-
-viðurkenndi hann að þetta væri hans rödd á upptökunni-
-en hann hélt því fram að hann hefði lesið þetta á spjallsvæði á netinu-
-og að hann hefði sagt þetta til að ganga í augun á kærustu Henriks.
Og gera sig breiðan.
Henrik og Jimmie neita sök en eru handteknir-
fyrir morðið á Stefan Karlsson.
Þegar leitað er á þeim kemur í ljós-
-að þeir eru báðir með eins talnaband.
Þeir eiga líka annað sameiginlegt.
Í ljós kom að Henrik og Jimmie voru báðir-
-með nákvæmlega eins húðflúr á síðunni.
Þessi latneska áletrun-
-kemur fyrir í kvikmynd sem heitir "The Boondock Saints".
Texti húðflúrsins er ritningarvers.
"Í nafni föður, sonar og heilags anda."
Þetta vers kemur fyrir-
-í "The Boondock Saints" þegar aðalpersónurnar tvær-
-taka vonda kallinn af lífi.
Þetta er atriði úr myndinni, "The Boondock Saints".
Þessir tveir karakterar-
-eru hérna komnir með fórnarlambið sitt.
Þeir fara með versið-
-og taka svo í gikkinn og fórnarlambið deyr.
Um þetta fjallar myndin.
Að refsa vondu fólki-
-sem samfélaginu hefur mistekist að refsa.
Á hrottafenginn hátt.
Og fórnarlambið er meðvitað um hvað er að fara að gerast.
Við vorum með húðflúrin, við vorum með talnaböndin.
Þessir hlutir voru Henrik og Jimmie mikilvægir.
Við vissum líka-
-að þeir höfðu horft á þessa kvikmynd bæði fyrir og eftir morðið.
Við gáfum okkur-
-að þeir hefðu fengið hugmyndina að morðinu-
-á Stefan Karlsson úr þessari mynd.
Hægt og rólega smellur allt saman.
Og nú byrjar Jimmie líka að tala.
Að lokum breytir Jimmie frásögn sinni.
Hann segist hafa heyrt hvernig morðið var framið-
-frá Henrik.
Hann segir að það hafi verið Henrik-
-sem lét honum upplýsingarnar í té og hann hafi endurtekið þær-
-við kærustu Henriks til að þykjast vera svalur.
Henrik og Jimmie höfðu veitt hvor öðrum fjarvistarsönnun.
Þeir sögðust hafa hangið saman þetta kvöld og spilað tölvuleiki.
En að endingu-
-breytti Jimmie þeirri frásögn og sagðist hafa veitt-
-Henrik falska fjarvistarsönnun því Henrik hafi beðið hann um það.
Hann sagði að Henrik hefði yfirgefið íbúð Jimmies-
-mun fyrr en hann hafði upphaflega sagt.
Þótt bæði Henrik og Jimmie neiti sök-
-og engar beinar sannanir hafi fundist sem bendli þá við morðið-
-kemst saksóknarinn að þeirri niðurstöðu að hljóðupptakan-
-sem og önnur sönnunargögn-
-nægi til að leggja fram kæru á hendur Henrik og Jimmie.
Saksóknarinn verður að sanna sekt hinna ákærðu.
En hann hefur ekkert nema orðin tóm.
Það eru engar haldbærar sannanir yfirhöfuð.
Engin bein sönnunargögn sýna að hann hafi verið á staðnum-
-nema mótsagnakenndar upplýsingar frá aðila sem einnig er viðriðinn.
Við kærum Henrik og Jimmie fyrir morðið.
Við endum í héraðsdómi í Sundsvall-
-réttarhöldin fara fram og þeir eru sakfelldir.
Henrik og Jimmie. Fyrir morð.
Héraðsdómur úrskurðar að morðið hafi verið ráðgert-
-og framið af tveimur mönnum með skotvopnum.
Þar sem þeir fóru á afvikinn stað-
-með varnarlausan mann sem treysti þeim-
-lítur rétturinn á morðið sem "kaldrifjaða aftöku".
En Henrik og Jimmie ákveða að áfrýja niðurstöðu dómsins.
Þann 30. nóvember árið 2012-
-er málið tekið upp fyrir áfrýjunardómstól Neðra-Norrlands.
Í áfrýjunarrétti fékk Jimmie sextán ára fangelsisdóm-
-og Henrik fjórtán ár.
Ástæðan fyrir því að þeir fengu mislanga dóma-
-er sú að Henrik var dæmdur á sama tíma-
-fyrir önnur afbrot. Þegar dómarnir eru lagðir saman-
-endaði dómurinn fyrir þennan hluta-
-á því að vera lægri en Jimmies.
En rétturinn áleit sem svo að þeir væru jafn sekir.
Refsiramminn var sá sami hjá þeim báðum.
Við höfðum afgerandi sannanir.
Þær stóðu fyrir sínu, bæði í héraðsdómi og áfrýjunardómi.
Styrkur þeirra fólst í því að þau áþreifanlegu gögn sem við höfðum-
-stemmdu við upplýsingarnar frá Jimmie á hljóðupptökunni.
Ég efast um að hvorugur hefði verið sakfelldur-
-ef Jimmie hefði ekki stært sig við kærustu Henriks og við tekið það upp.
Það er erfitt að fremja glæp með annarri manneskju.
Hollusta breytist með tímanum.
Maður talar kannski við of marga, segir þeim ýmislegt.
Það er erfitt að þegja yfir gjörðum sínum.
Þegar maður notar sinn eigin bíl við afbrot-
-skilur eftir sig lífsýni á borð við DNA-
-allir þessir hlutir-
-gera lögreglunni kleift að ná manni og púsla saman atburðarásinni.
Maður sér að mörg mistök hafa verið gerð-
-bæði þegar glæpurinn var framinn-
-sem og eftir á.
Mér leið vel í "lögregluhjartanu" mínu-
-þegar málið var leyst.
Mér leið líka vel því-
-ég var allan tímann í sambandi við fjölskyldu Stefans-
-og var fegin þeirra vegna að bundinn væri endir á málið.
Þýðandi: Gunnhildur Jónatansdóttir www.sdimedia.com